PMIndiaData/PMIndiaSum huggingface dataset:
அட்சய திருதியை முன்னிட்டு நாட்டு மக்களுக்கு பிரதமர் வாழ்த்து

அட்சய திருதியை முன்னிட்டு நாட்டு மக்கள் அனைவருக்கும் பிரதமர் திரு. நரேந்திர மோடி வாழ்த்து தெரிவித்துள்ளார். “அட்சய திருதியை வாழ்த்துக்கள். விவசாயிகளுக்கு நல்ல அறுவடை கிடைக்கவும் நாட்டு மக்களின் வாழ்க்கை செழிக்கவும் இந்நாளில் நான் பிரார்த்தனை செய்கிறேன்”, என்று பிரதமர் தெரிவித்துள்ளார்.
எல். கே. அத்வானி பிறந்தநாள் – பிரதமர் மோடி வாழ்த்து

திரு. எல்.கே. அத்வானி பிறந்த நாளை முன்னிட்டு பிரதமர் திரு. நரேந்திர மோடி வாழ்த்து தெரிவித்துள்ளார். “எங்களது வழிகாட்டியும் முன்னோடியுமான திரு. எல். கே. அத்வானி அவர்களுக்கு பிறந்த நாள் வாழ்த்துக்கள். திரு. அத்வானி அவர்கள் நல்ல ஆரோக்கியத்துடன் நீண்ட ஆயுளையும் பெற நான் வாழ்த்துகிறேன். திரு. அத்வானி அவர்கள் நம் நாட்டின் வளர்ச்சிக்கு எண்ணற்ற பங்கு வகித்துள்ளார். அவர் பேரறிஞராகவும் ஒருமைப்பாடின் தூதராகவும் போற்றப்படுபவர். தனிப்பட்ட முறையில், நான் அத்வானி அவர்களிடம் இருந்து நிறைய கற்றுக் கொண்டேன். என்னைபோன்ற பணியாளர்களுக்கு, அவர் ஒரு சிறந்த ஆசிரியரும், தன்னலமற்ற சேவையின் மறுவடிவமும் ஆவார்” என்று பிரதமர் கூறியுள்ளார்.
ஆப்பிரிக்காவின் வளர்ச்சி ஒத்துழைப்பு தொடர்பான இந்தியா – ஐக்கிய அரபு நாடுகள் இடையேயான புரிந்துணர்வு ஒப்பந்தம் – மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையிலான மத்திய அமைச்சரவை, ஆப்பிரிக்காவின் வளர்ச்சி ஒத்துழைப்பு தொடர்பான இந்தியா – ஐக்கிய அரபு நாடுகளுக்கு இடையேயான புரிந்துணர்வு ஒப்பந்தத்திற்கு ஒப்புதல் வழங்கியுள்ளது. ஆப்பிரிக்காவில் வளர்ச்சிக்கான திட்டங்களை செயல்படுத்துவதில் இரு நாடுகளின் ஒத்துழைப்புக்கான கட்டமைப்பை உருவாக்குவது தொடர்பாக புரிந்துணர்வு ஒப்பந்தத்தில் குறிப்பிடப்பட்டுள்ளது. பலன்கள் இந்தியா மற்றும் ஆப்பிரிக்க நாடுகளுக்கு இடையேயான அரசியல் மற்றும் பொருளாதார ரீதியான உறவை இது வலுப்படுத்தும்.
உத்கல் எக்ஸ்பிரஸ் ரெயில் தடம் புரண்ட சம்பவத்திற்கு பிரதமர் துயரம்

உத்தர பிரதேச மாநிலம் முசாபர்நகர் என்ற இடத்தில் உத்கல் எக்ஸ்பிரஸ் ரெயில் தடம் புரண்டு விபத்துக்குள்ளான சம்பவம் குறித்து பிரதமர் திரு. நரேந்திர மோடி தனது துயரத்தை தெரிவித்துள்ளார். நிலைமை மிகவும் தீவிரமாக கண்காணிக்கப்பட்டு வருவதாகவும், ரெயில்வே அமைச்சகமும், உ.பி. அரசும் தங்களால் இயன்ற அனைத்தையும் மேற்கொண்டு அனைத்து உதவிகளையும் வழங்கி வருகின்றன என்று பிரதமர் குறிப்பிட்டுள்ளார். “முசாபர்நகரில் உத்கல் எக்ஸ்பிரஸ் ரெயில் தடம் புரண்ட சம்பவம் அறிந்து கடும் வேதனை அடைந்தேன். விபத்தில் உயிரிழந்தவர்கள் குடும்பத்தினருடனேயே என் எண்ணங்கள் உள்ளன. விபத்தில் காயமடைந்தவர்கள் விரைவில் குணமடைய நான் பிரார்த்திக்கிறேன். நிலைமையை ரெயில்வே அமைச்சகம் நெருக்கமாக கண்காணித்து வருகிறது. ரெயில்வே அமைச்சகமும், உ.பி. அரசும் தங்களால் இயன்ற அனைத்தையும் மேற்கொண்டு ரெயில் தடம்புரண்டதால் ஏற்பட்டுள்ள விபத்தையொட்டி அனைத்து உதவிகளையும் வழங்கி வருகின்றன” என்று பிரதமர் குறிப்பிட்டுள்ளார்.
இந்திய பேட்மிண்டன் வீரரும், ஆல் இங்கிலாந்து ஓபன் பேட்மிண்டன் போட்டியில் இறுதிச்சுற்றில் பங்கேற்றவருமான லக்ஷ்யா சென்னுக்கு பிரதமர் பாராட்டு

இந்திய பேட்மிண்டன் வீரரும், ஆல் இங்கிலாந்து ஓபன் பேட்மிண்டன் போட்டியில் இறுதிச்சுற்றில் பங்கேற்றவருமான லக்ஷ்யா சென்-ஐ பிரதமர் திரு நரேந்திர மோடி பாராட்டியுள்ளார். இதுகுறித்து பிரதமர் வெளியிட்டுள்ள டுவிட்டர் பதிவில், “உங்களால் பெருமைப்படுகிறேன், நீங்கள் நினைவுகூரத்தக்க வகையிலான மன உறுதியையும், உறுதித் தன்மையையும் வெளிப்படுத்தியுள்ளீர்கள், நீங்கள் தீவிரமான முறையில் போராடுகிறீர்கள், உங்களுடைய எதிர்கால கனவுகள் நிறைவேற வாழ்த்துக்கள், நீங்கள் மேலும் அதிக வெற்றிகளை பெறுவீர்கள் என்று நான் நம்புகிறேன்” என்று குறிப்பிட்டுள்ளார்.
இந்திய கால்நடை சபைக்கு இந்திய வேளாண் நிறுவனத்தின் இரண்டு ஏக்கர் நிலத்தை மாற்றித்தர மத்திய அமைச்சரவை ஒப்புதல்

இந்திய கால்நடை சபைக்கு புதுதில்லியில் உள்ள இந்திய வேளாண் நிறுவனத்தின் இரண்டு ஏக்கர் நிலத்தை மாற்றித்தரும் திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியது. இந்த நிலம் 99 ஆண்டு குத்தகை அடிப்படையில் மொத்த குத்தகை வாடகையாக ரூ.8,01,278­க்கு சதுர மீட்டருக்கு ஆண்டுக்கு ஒரு ரூபாய் என்ற அடிப்படையில் மாற்றித் தரப்படுகிறது. இந்திய கால்நடை சபை கால்நடை அலுவலர்களின் பணியிடை பயிற்சி திறன்களை மேம்படுத்துவது தொடர்பான நடவடிக்கைகளை விரிவுபடுத்தும். இதற்கென குறுகிய கால வகுப்புகள் விலங்கியல் அறிவியல் ஆராய்ச்சி துறைகளில் நடத்தப்படும். இதற்கான வசதிகளை ஏற்படுத்திய பிறகு இந்திய கால்நடைகள் சபை கூடுதல் செயல்பாடுகளை தொடங்கும். இதன் நன்மைகள் நாட்டின் கிராமப்புற மக்களை சென்றடைய வழி செய்யப்படும். இதனையடுத்து, நாட்டின் பொருளாதார வளர்ச்சி விரிவபடுவதுடன், வேலைவாய்ப்புகளும் உருவாக்கப்படும். •••••
அகமது படேல் மறைவுக்கு பிரதமர் இரங்கல்

அகமது படேல் மறைவுக்கு, பிரதமர் திரு நரேந்திர மோடி இரங்கல் தெரிவித்துள்ளார். டிவிட்டரில் பிரதமர் வெளியிட்டுள்ள தகவலில், ‘‘அகமது படேல் மறைவால் வருத்தம் அடைந்தேன். பொது வாழ்விலும், மக்கள் சேவையிலும், அவர் பல ஆண்டுகள் ஈடுபட்டவர். அவரது அறிவுக் கூர்மை, காங்கிரஸ் கட்சியை வலுப்படுத்தியதில் அவரின் பங்கு எப்போதும் நினைவு கூறப்படும். அவரது மகன் பைசலிடம் பேசி இரங்கல் தெரிவித்தேன். அகமது படேல் ஆன்மா சாந்தியடையட்டும்’’ என குறிப்பிட்டுள்ளார்.
வாரணாசியில் பிரதமர் துளசி மானஸ் கோவிலுக்கும் துர்கா மாதா கோவிலுக்கும் சென்றார்; ராமாயணம் குறித்த அஞ்சல் தலையை வெளியிட்டார்

பிரதமர் திரு. நரேந்திர மோடி தனது வாரணாசி பயணத்தின் போது அங்குள்ள சரித்திரப் புகழ்மிக்க துளசி மானஸ் கோவிலுக்கு இன்று மாலை சென்றார். ராமாயணத்தை குறிக்கும் அஞ்சல் தலையை அவர் நிகழ்ச்சியின்போது வெளியிட்டார். நிகழ்ச்சியின் முக்கியத்துவத்தை குறிப்பிட்ட பிரதமர், துளசி மானஸ் கோவிலின் வளாகத்தில் ராமாயண கருவில் அஞ்சல் தலை வெளியிடப்படுவதாக சொன்னார். சமுதாயத்தில் அஞ்சல் தலைக்கு முக்கிய இடம் இருப்பதாகவும் அவர் குறிப்பிட்டார். நமது வரலாற்றை பாதுகாப்பதற்கு இது ஒரு அற்புதமான வழி என்றும் அவர் கூறினார். ராமபிரானின் வாழ்க்கை மற்றும் லட்சியங்கள் ஒவ்வொருவரையும் தூண்டுவதாகவும் அவர் கூறினார். பிரதமர் பின்னர் துர்கா மாதா கோவிலுக்கும் துர்கா கோவில் குளத்திற்கும் சென்றார்.
இந்தியாவுக்கும் ஐரோப்பிய யூனியனுக்கும் இடையே தண்ணீர் ஒத்துழைப்பு குறித்த புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்

இந்தியாவுக்கும் ஐரோப்பிய யூனியனுக்கும் இடையே தண்ணீர் ஒத்துழைப்பு குறித்த புரிந்துணர்வு ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த புரிந்துணர்வு ஒப்பந்தத்தின்படி, இந்தியாவிலும் ஐரோப்பிய யூனியனிலும் நீர் நிர்வாக துறையில் தொழில்நுட்ப, அறிவியல், நிர்வாக திறன்கள் வலுப்படுத்தப்படும். சமத்துவம், திறன் பரிமாற்றம், பரஸ்பர நன்மை அடிப்படையில் இது நடைபெறும். நதிப்படுகைகள் சார்ந்த ஒருங்கிணைந்த நீர் ஆதாரங்கள் நிர்வாக திட்டங்கள் உள்ளிட்ட தண்ணீர் பற்றிய பிரச்சினைகளில் தொழில்நுட்ப பரிவர்த்தனையை இது வழங்கும். ஆய்வு பயணங்கள் வழியாக இது நடைபெறும். நிலைத்த மேம்பாட்டை நோக்கிய முக்கியமான சுற்றுச்சூழல் பிரச்சினைகள் மற்றும் அணுகுமுறைகளை அடையாளம் காண்பது இந்த புரிந்துணர்வு ஒப்பந்தத்தின் நோக்கமாகும். அனுபவங்கள் பகிர்வு மற்றும் ஒத்துழைப்பு ஆகியவை இந்தியாவுக்கும் ஐரோப்பிய யூனியனுக்கும் இடையே நீர் நிர்வாகத் துறையில் ஒத்துழைப்பை வலுப்படுத்தி மேம்படுத்துவதற்கு உதவியாக அமையும். இந்தியாவில் மேலும் நிலைத்த தன்மை கொண்ட நீர் ஆதாரங்கள் நிர்வாகத்தையும் இந்த ஒப்பந்தம் குறிக்கோளாகக் கொண்டது. பெருகிவரும் மக்கள் தொகை, போட்டியுடன் கூடிய தண்ணீர் தேவைகள், பருவநிலை மாற்றம் ஆகியவற்றின் பின்னணியில் நீர் நிர்வாகத்தில் ஏற்படும் சாவல்களை எதிர்கொள்வதும் இதன் நோக்கமாகும். இந்த புரிந்துணர்வு ஒப்பந்தத்தை நிறைவு செய்யும் வகையில் நடத்தப்படும் செயல்பாடுகளை கண்காணிக்க கூட்டுப் பணிக்குழு ஒன்று உருவாக்கப்படும். பின்னணி­ மத்திய நீர் ஆதாரங்கள், நதிகள் மேம்பாடு, கங்கை புத்துயிரூட்டல் அமைச்சகம் நீர் ஆதாரங்கள் மேம்பாடு மற்றும் நிர்வாகத் துறையில் இதர நாடுகளுடன் இருதரப்பு ஒத்துழைப்புக்கு ஏற்பாடு செய்து வருகிறது. கொள்கை பகிர்வு மற்றும் தொழில்நுட்ப நிபுணத்துவம், பயிற்சி வகுப்புகள், பயிலரங்குகள், விஞ்ஞான தொழில்நுட்ப கருத்துக்கோவைகள் நடத்துதல், நிபுணர்கள் பரிமாற்றம் மற்றும் ஆய்வுப் பயணங்கள் மூலம் இது நடைபெறும். நீர் ஆதாரங்கள் பகிர்வு, தண்ணீர் விலை நிர்ணயம், தண்ணீர் திறன்பட்ட பயன்பாடு ஆகியவற்றில் ஐரோப்பிய யூனியன் பெற்றுள்ள வெற்றியை கருத்தில் கொண்டு இஸ்ரேல் நாட்டுடன் அவர்களது அனுபவத்தையும், நிபுணத்துவத்தையும் பயன்படுத்திக் கொள்ளும் வகையில் உடன்பாடு ஒன்றை செய்துகொள்ள முடிவு செய்யப்பட்டது. வேளாண் நடைமுறைகளில் மாற்றங்கள் மூலம் நீர் ஆதாரங்களை பாதுகாத்து அவற்றின் தரத்தை உயர்த்துவது மற்றும் குறைந்த தண்ணீர் தேவைப்படும் பயிர்களை ஊக்குவிப்பது போன்ற ஐரோப்பிய யூனியனின் வெற்றிகள் கருத்தில் கொள்ளப்பட்டன. நீர் ஆதாரங்களை தண்ணீர் பயன்படுத்துவோர் திறம்பட பயன்படுத்துவதை ஊக்குவிக்க ஐரோப்பிய யூனியன் நாடுகள் தண்ணீர் விலை நிர்ணய கொள்கையை கடைபிடிக்கின்றன. இதன்மூலம் அவை சுற்றுச்சூழல் நோக்கங்களை நிறைவேற்ற பங்களிக்கின்றன. •••••
நகரத்தில் உள்ள குப்பைகளில் இருந்து உரம் தயாரிக்க மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையில் கூடிய மத்திய அமைச்சரவை, நகரங்களில் உள்ள குப்பைகளில் இருந்து உரம் தயாரிப்பதற்கான கொள்கைக்கு ஒப்புதல் அளித்தது. இந்தக் கொள்கையின்படி, குப்பைகளில் இருந்து உரம் தயாரிப்பதற்காக ஒரு டன்னுக்கு ரூபாய் 1500 வரை ஊக்கத்தொகை அளிக்கவும், உற்பத்தியை அதிகரிக்கவும் ஒப்புதல் வழங்கப்பட்டுள்ளது. இந்த ஊக்கத்தொகை, இவ்வாறு தயாரிக்கப்படும் உரங்களின் விலையை குறைக்கும். குப்பைகளில் இருந்து தயாரிக்கப்படும் உரம் மண்ணுக்கு கார்பன் மற்றும் இதர சத்துக்களை வழங்குவதோடு, நகரங்களை தூய்மையாக வைத்திருக்கவும் உதவும். இவ்வாறு தயாரிக்கப்படும் உரங்களுக்கான சுற்றுச்சூழல் சான்று, சுற்றுச்சூழலுக்கு ஏதுவான ஒரு உரம் விவசாயிகளுக்கு கிடைக்க உதவும். குப்பைகளை ஒரு இடத்தில் கொட்டுவதற்கு பதிலாக, அவற்றை உரமாக மாற்றுவது, மிகவும் பயனுள்ளதாக இருக்கும். சுற்றுச்சூழலுக்கு ஆபத்தான மீத்தேன் போன்ற வாயுக்கள் உற்பத்தியாவதை தடுத்து, நிலத்தடி நீரும் சுற்றுச்சூழலும் மாசுபடுவதை இது தடுக்கும். நகரக் கழிவுகளில் இருந்து உருவாகும் குப்பை, நகர்ப்புரங்களில் வேலை வாய்ப்பையும் உருவாக்கும். உரம் உற்பத்தி செய்யும் நிறுவனங்கள் மற்றும் சந்தைப்படுத்தும் நிறுவனங்கள், நகரக் குப்பைகளில் இருந்து உருவாகும் உரங்களை தங்களின் இதர உரங்களோடு சேர்த்து விற்பனை செய்யலாம். இந்நிறுவனங்கள், இந்த உரத்தை பயன்படுத்துவதற்காக கிராமங்களையும் தத்தெடுக்கலாம். அரசுத் துறைகள் மற்றும் பொதுத்துறை நிறுவனங்கள், தங்களின் தோட்டங்களுக்காக, இந்த உரத்தை பயன்படுத்தலாம். சம்பந்தப்பட்ட அமைச்சகங்கள் மற்றும் துறைகள், குப்பையிலிருந்து தயாராகும் உரங்கள் குறித்து விழிப்புணர்வு ஏற்படுத்தி, இதர மாநிலங்களிலும் குப்பையிலிருந்து உரம் தயாரிக்கும் தொழிற்சாலைகளை ஏற்படுத்த வேண்டும். இந்திய விவசாய ஆராய்ச்சி அமைப்பும், அதன் துணை அமைப்புகளும் இணைந்து இது தொடர்பான பணிகளை மேற்கொள்ள வேண்டும். விவசாய பல்கலைக்கழகங்கள் மற்றும் விவசாய அமைப்புகள், குப்பையிலிருந்து தயாரிக்கப்படும் உரம் குறித்து விழிப்புணர்வு ஏற்படுத்த முயல வேண்டும். விவசாயம், கூட்டுறவு மற்றும் விவசாயிகளின் நலன் துறை, இதற்கான இலக்குகளை ஏற்படுத்தித் தரும். மத்திய உரத் துறை, மத்திய நகர்ப்புர வளர்ச்சித் துறை, மற்றும் விவசாயத் துறை இணைந்து, போதுமான குப்பை உரம் இருக்கும்படி, உர நிறுவனங்கள் மற்றும் குப்பை உரத் தயாரிப்பாளர்களிடையே இணைப்பை ஏற்படுத்த வேண்டும். இது தொடர்பாக எழும் சிக்கல்களை தீர்க்கவும் அவற்றுக்கு அதிகாரம் உண்டு. தொடக்க காலத்தில், நகரக் குப்பைகளில் இருந்து தயாரிக்கப்படும் உரங்களை சந்தைப்படுத்த, தற்போது உள்ள உரத் தயாரிப்பு நிறுவனங்களின் உதவி நாடப்படும். நாளடைவில், மாநில அரசால் அங்கீகரிக்கப்பட்ட குப்பை உரத் தயாரிப்பாளர்கள், மற்றும் சந்தைப்படுத்தும் நிறுவனங்கள், ஆகியவை இணைந்து உரத்துறையின் அனுமதியோடு, குப்பை உரத்தை சந்தைப்படுத்தும் பணிகளை செய்யலாம். எந்த நிறுவனம் உர விற்பனையை சந்தைப்படுத்துகிறதோ, அதன் மூலம் உதவிகள் வழங்கப்படும்.
மும்பை கலைச் சமூகத்தின் புதிய  கட்டிடத்தை பிரதமர் துவக்கி வைத்தார்

மும்பை கலைச் சமூகத்தின் புதிய கட்டிடத்தை பிரதமர் திரு நரேந்திர மோடி துவக்கி வைத்தார். இந்நிகழ்ச்சியில் பிரதமர் பேசியதாவது : மூன்று நூற்றாண்டுகளாக ஒரு நிறுவனம் தனது முத்திரையை பதித்து வருவது என்பதை அரிதான விஷயமாகும். 19 – வது நூற்றாண்டில் துவங்கப்பட்ட மும்பை கலை சமூகம் இதனை செய்துள்ளது. இதற்குக் காரணம் கலைக்கென்றே தனி பலமும் செய்தியும் உண்டு. கலை என்பது சுவர்களை அலங்கரிக்கும் விஷயம் மட்டுமல்ல. சமூகத்திற்கு வலிமை அளிக்கும் தூணாகவும் விளங்குகிறது. குழந்தைகளின் ஒட்டு மொத்த ஆளுமை வளர்ச்சியிலும் பங்கு வகிக்கின்றது. இயந்திர காலத்திலும், தனிநபர்களின் மனின நேயத்தை தக்க வைக்க கலை உதவுகிறது. கலை என்பது நிறுவனம் சார்ந்து இருக்கக் கூடாது. நிறுவனங்கள் கலைகளைக் கண்டிப்பாக ஆதரிக்க வேண்டும். ஏ.ஆர்.டி (கலை) என்ற எழுத்துக்கள் ஏ – ஏஜ்லெஸ்நெஸ் (வயதுவரம்பின்றி), ஆர் – ரேஸ்லெஸ்நெஸ் ( இனம் அற்ற ) டி – டைம் லெஸ்நெஸ் (காலத்தை வென்ற) என்பதை விரிவிக்கின்றன. ஒரு கலை உருவாக்கும் முறையை கணிணி தொழில் நுட்பம் மூலம் ஆவணப்படுத்த வேண்டும். இது கலைஞர்களின் செயல் முறைகளை புரிந்து கொள்ள மக்களுக்கு உதவியாக இருக்கும் என்று பிரதமர் கூறினார்.
பிரதமர் திரு. மோடி மற்றும் ஜப்பான் பிரதமர் திரு. அபே ஆகியோர் இந்தியாவின் முதலாவது அதிவேக ரயில் திட்டத்திற்கான அடிக்கல்லை  நாட்டினர்

மும்பை மற்றும் அகமதாபாத் இடையேயான இந்தியாவின் முதல் அதிவேக ரயில் திட்டத்திற்கான அடிக்கல்லை இன்று பிரதமர் திரு.நரேந்திர மோடி மற்றும் ஜப்பான் பிரதமர் திரு.ஷின்சோ அபே ஆகியோர் கூட்டாக நாட்டினர். அகமதாபாதில் பெருந்திரளாக கூடிய கூட்டத்தினரிடையே இந்நிகழ்ச்சியில் பேசிய பிரதமர் “புதிய இந்தியா”வின் உயர்ந்த குறிக்கோள் மற்றும் தன்னம்பிக்கை குறித்து பேசினார். இந்நிகழ்வையொட்டி, இந்திய மக்களுக்கு வாழ்த்துகளை தெரிவித்த அவர், புல்லட் ரயில் திட்டம் விரைவு மற்றும் முன்னேற்றத்தை அளிப்பதுடன், முடிவுகளை விரைவாக அளிக்கும் என்றார். அதிவிரைவு இணைப்பின் மூலம் உற்பத்தித்திறனை அதிகரிக்கச் செய்வதில் அரசு கவனம் செலுத்தி வருவதாக அவர் கூறினார். இத்திட்டத்திற்கான தொழில்நுட்பம் மற்றும் நிதியுதவி வழங்கியதற்கான ஜப்பானுக்கு பிரதமர் நன்றி தெரிவித்தார். அவர், குறுகிய காலத்தில் இத்திட்டத்தினை தொடங்கியதற்காக பிரதமர் திரு. அபே அவர்களுக்கு பாராட்டு தெரிவித்தார். இந்த அதிவேக ரயில் இரு நகரங்களை மட்டும் நெருக்கமாக கொண்டு வருவது மட்டுமில்லாமல், நூறு கிலோ மீட்டர்களுக்கு அப்பால் உள்ள மனிதர்களையும் ஒருவருக்கொருவர் நெருக்கமாக கொண்டு வரும் என பிரதமர் தெரிவித்தார். மும்பை-அகமதாபாத் தடத்தில் புதிய பொருளாதார அமைப்பு உருவாக்கப்பட்டு வருவதாக தெரிவித்த அவர், அப்பகுதி முழுமையும் ஒரே பொருளாதார மண்டலமாக மாறும் எனத் தெரிவித்தார். சாதாரண மனிதனுக்கு நன்மையளித்தால் மட்டுமே தொழில்நுட்பம் பயனுள்ளதாக இருக்கும் என பிரதமர் கூறினார். இத்திட்டத்தின் மூலம் கிடைக்கப் பெறும் தொழில்நுட்ப பரிமாற்றம் இந்திய ரயில்வேக்கு பயனளிப்பதுடன், ”இந்தியாவில் உருவாக்குவோம்” திட்டத்தை ஊக்குவிக்கும் என்றார் அவர். இத்திட்டம் சுற்றுச்சூழலுக்கும், மனிதசூழலுக்கும் உகந்ததாக இருக்கும் என்றார் அவர். எதிர்காலத்தில் விரைவான முன்னேற்றத்திற்கு “அதிவேக விரைவு தடங்கள்” பிராந்தியங்களாக விளங்கும் என அவர் தெரிவித்தார். எதிர்கால தேவைகளை கருத்தில் கொண்டு உள்கட்டமைப்புகள் உருவாக்கப்படுவதை உறுதி செய்யும் வகையில் அரசு பணியாற்றி வருவதாக பிரதமர் தெரிவித்தார். குறுகிய காலக்கெடுவிற்குள் இத்திட்டத்தை நிறைவேற்றும் வகையில் ஒவ்வொருவரும் இணைந்து உழைப்பார்கள் என நம்புவதாக அவர் தெரிவித்தார். முன்னதாக, ஜப்பான் பிரதமர் திரு.ஷின்சோ அபே அவர்கள், இந்திய-ஜப்பான் கூட்டு சிறப்பு, மூலோபாய மற்றும் உலகளவிலானது என்றார். சில வருடங்களில், இந்தியாவின் அழகை புல்லட் ரயில் ஜன்னல் வழியே காண இயலும் என தான் நம்புவதாக அவர் தெரிவித்தார்.
இல்லந்தோறும் மூவர்ண கொடியேற்றும் இயக்கத்திற்கு கிடைத்துள்ள வியக்கத்தகு வரவேற்பிற்கு பிரதமர் மகிழ்ச்சியையும் பெருமிதத்தையும் வெளிப்படுத்தியுள்ளார்

இல்லந்தோறும் மூவர்ண கொடியேற்றும் இயக்கத்திற்கு கிடைத்துள்ள வியக்கத்தகு வரவேற்பிற்கு பிரதமர் திரு நரேந்திர மோடி தமது மகிழ்ச்சியையும் பெருமிதத்தையும் வெளிப்படுத்தியுள்ளார். வாழ்க்கையின் பல்வேறு நிலைகளில் உள்ள மக்கள் பெருமளவில் இதில் பங்கேற்பதைக் காண முடிவதாக பிரதமர் திரு மோடி தெரிவித்தார். http://harghartiranga.com/ என்ற தளத்தில் மூவர்ண கொடியுடனான புகைப்படத்தை பகிருமாறு பொதுமக்களை அவர் கேட்டுக் கொண்டுள்ளார். நாட்டின் பல்வேறு பகுதிகளில் இல்லந்தோறும் மூவர்ண கொடியேற்றும் இயக்கத்தின் பிரமிப்பூட்டும் காட்சிகளை ட்விட்டர் வாயிலாக பிரதமர் பகிருந்தார்.
சீமாஞ்சல் எக்ஸ்பிரஸ் ரயில் தடம் புரண்ட விபத்தில் உயிரிழந்தோருக்கு பிரதமர் இரங்கல்

சீமாஞ்சல் எக்ஸ்பிரஸ் ரயில் பெட்டிகள் தடம் புரண்ட விபத்தில் ஏற்பட்ட உயிரிழப்பு மிகுந்த மனவேதனை அளிப்பதாக பிரதமர் திரு. நரேந்திர மோடி தெரிவித்துள்ளார். அவர் வெளியிட்டுள்ள அறிக்கையில், “உயிரிழந்தோர் குடும்பங்களுக்கு எனது ஆறுதல்களை தெரிவித்துக் கொள்கிறேன், காயமடைந்தவர்கள் விரைவில் குணமடைய வேண்டும். இந்த விபத்தில் பாதிக்கப்பட்டோருக்கு தேவையான அனைத்து உதவிகளையும் ரயில்வே, தேசிய பேரிடர் மீட்புப்படை மற்றும் உள்ளூர் அதிகாரிகள் வழங்கி வருகின்றனர்” என்று தெரிவித்துள்ளார்.
புது தில்லியில் பிஜி தூதரத்திற்கு அளிக்கப்பட்டுள்ள நிலத்திற்கு வணிக கட்டணம் வசூலிப்பதற்கு விலக்கு அளிப்பதற்கு மத்திய அமைச்சரவை ஒப்புதல்

புது தில்லியில் பிஜி தூதரத்திற்கு அளிக்கப்பட்டுள்ள நிலத்திற்கு கையகப்படுத்தப்பட்ட நேரத்தில் விதிக்கப்பட்ட வணிக கட்டணத்தை வசூலிப்பதற்கு விலக்கு அளிப்பதற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. புது தில்லி சாணக்யபுரியில் 2800 சதுர மீட்டர் அளவுடைய பிளாட் எண்: 31-பி பிஜி தூதரகத்திற்கு ஒதுக்கப்பட்டுள்ளது. பிஜி நாட்டின் சுவாவில் இந்திய தூதரகத்திற்கு வழங்கப்பட்ட நிலத்திற்கு அளிக்கப்பட்ட அதே சலுகைகள் மற்றும் விதிவிலக்குகள் ஆகியவற்றை பிஜிக்கும் அளிக்கும் வகையில் இந்த விலக்கு அளிக்கப்பட்டுள்ளது. பின்னணி: 2015 ஆம் ஆண்டு ஆகஸ்ட் மாதம் பிஜி நாட்டில் இந்திய தூதரகம் கட்டுவதற்காக பிஜி அரசு சுவாவில் 6695 சதுர மீட்டர் பரப்புடைய இடத்தை சிறப்பு குத்தகை அடிப்படையில் அளித்தது. அதன்படி 99 வருடத்திற்கு இந்த இடம் இந்திய தூதரகத்திற்கு குத்தகையாக அளிக்கப்படும். அதற்கு ஒவ்வொரு ஆண்டும் 100 பிஜியன் டாலர் வாடகையாக வசூலிக்கப்படும். மேலும், இது ஐந்து ஆண்டிற்கு ஒரு முறை மதீப்பீடு செய்யப்படும். அதேபோல், பரஸ்பர அடிப்படையில் நிலப் பரிமாற்றத்தை பிஜி அரசு கேட்டுக்கொண்டது. பிஜி நாட்டுடனான இருதரப்பு உறவின் சிறப்பு தன்மையை வைத்து, பரஸ்பர அடிப்படையிலான நிலப் பரிமாற்ற முறையில் பிஜி தூதரத்திற்கு அளிக்கப்பட்ட நிலத்திற்கு வணிக கட்டணம் வசூலிப்பதற்கு விலக்கு அளிப்பது சரியான முடிவாக கருதப்பட்டது.
அருணாச்சலப் பிரதேச மாநில தினத்தையொட்டி அம்மாநில மக்களுக்கு பிரதமர் வாழ்த்து

அருணாச்சலப் பிரதேச மாநில தினத்தையொட்டி அம்மாநில மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். இதுதொடர்பாக பிரதமர் வெளியிட்டுள்ள டுவிட்டர் பதிவில் கூறியிருப்பதாவது; ‘’ அருணாச்சலப் பிரதேசம் மாநிலமாக உருவானதையொட்டி, அம்மாநில மக்களுக்கு வாழ்த்துக்கள். மாநில மக்கள் தங்களது அற்புதமான திறமைக்கும், கடின உழைப்புக்கும் பெயர் பெற்றவர்கள். வரும் காலங்களில், மாநிலம் புதிய உச்சங்களைத் தொட வாழ்த்துகிறேன். ‘’
டாக்டர். ராஜேந்திர பிரசாத் பிறந்த தினத்தை முன்னிட்டு பிரதமர் அவருக்கு மரியாதை

இந்தியாவின் முதல் குடியரசுத் தலைவர் டாக்டர். ராஜேந்திர பிரசாத் பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு மரியாதை செலுத்தினார். “देश के प्रथम राष्ट्रपति भारत रत्न डॉ. राजेन्द्र प्रसाद को उनकी जयंती पर कोटि-कोटि नमन।अप्रतिम प्रतिभा के धनी एवं सादा जीवन-उच्च विचार के प्रतीक राजेन्द्र बाबू देशवासियों के लिए सदा प्रेरणास्रोत रहेंगे।”, என்று பிரதமர் கூறியுள்ளார்.
முக்கியமான உள்கட்டமைப்புத் துறைகளில் ஏற்பட்டுள்ள முன்னேற்றங்களை பிரதமர் மதிப்பீடு செய்தார்.

முக்கியமான உள்கட்டமைப்புத் துறைகளில் ஏற்பட்டுள்ள முன்னேற்றங்களை பிரதமர் மோடி இன்று மதிப்பீடு செய்தார். நித்தி ஆயோக் வழங்கிய காட்சியளிப்பில், புதுப்பிக்க முடிந்த வளங்கள், ரயில்வே உள்ளிட்ட முக்கியமான துறைகளில் அபரிமிதமான வளர்ச்சி ஏற்பட்டுள்ளது தெரியவந்தது. புதிய மற்றும் புதுப்பிக்க முடிந்த வளங்கள் துறையில், ஒட்டுமொத்த ஆற்றல் அளவு 44 ஜிகாவாட்ஸ்களை கடந்துள்ளது. மத்திய மற்றும் மாநில கொள்கைகளில் உள்ளபடி பல திட்டங்கள் மற்றும் கூறுகளுக்காக வரையறுக்கப்பட்ட குறிக்கோள்கள் எட்டப்பட்டுள்ளது. கூரைசார் சூரியசக்தி உற்பத்தி உள்ளிட்ட பல்வேறு முறைகளில் சூரியசக்தி உற்பத்தியை வேகப்படுத்துவதற்காக தீட்டப்பட்டுள்ள திட்டங்கள் மற்றும் வியூகங்கள் குறித்து பிரமருக்கு விளக்கப்பட்டது.. விமானத்துறையை பொறுத்தவரை முக்கியமான விஷயங்களாக கருதப்படும் பாதுகாப்பு மற்றும் தொடர்பு சார்ந்து ஏற்பட்டுள்ள முன்னேற்றங்களை பிரதமர் மதிப்பிட்டார். எட்டு இந்திய விமான நிலையங்கள், உலக அளவில் முதல் ஐந்து இடங்களில் அந்தந்த பிரிவுகளில் இடம்பெற்றிருப்பதும் குறிப்பிடப்பட்டது. வட்டார தொடர்பை மேம்படுத்தவும், வாடிக்கையாளர் சேவையை மேம்படுத்தவும் எடுக்கப்பட்டுவரும் நடவடிக்கைகள் யாவும் பிரதமருக்கு தெரிவிக்கப்பட்டது. இந்திய ரயில்வேத்துறை நாள் ஒன்றுக்கு 2.25கோடி பயணிகள் என்ற இலக்கை எட்டியுள்ளது. நிதியாண்டின் முதல் காலாண்டிற்குள் 240 ஆளில்லா ரயில் மூடப்பட்டுள்ளன. மின்சாரத்துறையை பொறுத்தவரை இதே கால அளவிற்குள் 3.5கோடி எல்.ஈ.டி பல்புகள் விநியோகிக்கப்பட்டுள்ளன. துறைமுகத்துறையை பொறுத்தவரை கப்பல்கள் சென்று திரும்பும் சராசரி நேரம் குறிப்பிட்ட அளவு குறைந்துள்ளது. கிராமப்புற வீட்டுவசதித் துறையில் 6.94லட்சம் கிராமப்புற வீடுகள், அதாவது குறிக்கோளாக வைக்கப்பட்ட 6லட்சம் வீடுகளுக்கு மேல் 94ஆயிரம் வீடுகள் அதிகமாக நடப்பு நிதியாண்டின் முதல் காலாண்டிற்குள் கட்டிமுடிக்கப்பட்டுள்ளன. பெட்ரோலியம் மற்றும் இயற்கை வாயு துறையில் ஏற்பட்டுள்ள முன்னேற்றங்களை மதிப்பிடும்போது, பெட்ரோலுடன் எத்தனால் (ethanol) கலக்கும் முறைகள் குறித்து பிரதமர் தெரிந்துகொண்டார். சமையல் எரிவாயுவிற்கான நேரடி ஆதாய சேர்ப்பு திட்டத்தில் 15கோடி வீடுகள் சேர்க்கப்பட்டுள்ளதாக பிரதமரிடம் தெரிவிக்கப்பட்டது. உள்கட்டமைப்புத் துறை அமைச்சகங்கள், நித்தி ஆயோக் மற்றும் பிரதமர் அலுவலகத்தைச் சேர்ந்த உயரதிகாரிகள் இந்த சந்திப்பில் பங்கேற்றனர்.
ஆயுதப் படை தலைமையக சிவில் சேவைகளில் 7 முதன்மை இயக்குனர் பதவிகள் மற்றும் 36இயக்குனர் பணியிடங்களை வழக்கமான முறையில் உருவாக்க அமைச்சரவை ஒப்புதல்

பாதுகாப்பு அமைச்சகத்தின் மறுசீரமைப்பின் ஒரு பகுதியாக ஆயுதப் படை தலைமையக சிவில் சேவைகளில் 7 முதன்மை இயக்குனர் பணியிடங்கள் மற்றும் 36 இயக்குனர் பணியிடங்களை வழக்கமான முறையில் உருவாக்குவதற்கு பிரதமர் நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. ஆயுதப்படை தலைமையகத்தில் வழக்கமான பணியிடங்கள் உருவாக்கப்படுவது பணிநிலை தேக்கத்தைப் போக்கும். சிறந்த பணிநிலை நிர்வாகம் மற்றும் சேவைகளின் தரத்தை மேம்படுத்தவும் இது மேற்கொள்ளப்படுகிறது. இது கூடுதல் செலவு இன்றி புதுமையான நடவடிக்கையாக இருக்கும் என்ற போதிலும் பணி நிலை நிர்வாக கண்ணோட்டத்தில் சிறந்த பயன்பாட்டை அளிக்கும். பதவி உயர்வுகளுக்கு பதிலாக வழக்கமான பணியிடங்கள் உருவாக்கப்படுவது பணிநிலை நிர்வாகத்தில் அதிக வெளிப்படைத்தன்மையை உறுதிப்படுத்தும். வழக்கமான பணியிடங்களில் கூடுதல் பொறுப்புக்களை அளிப்பது, அதிக உற்பத்தித்திறனையும் நம்பகத்தன்மையையும் ஆயுதப் படை தலைமையக சிவில் சேவை அதிகாரிகளிடையே அளிக்கும். .
இந்தியாவின் தலைமை நீதிபதியாக பதவியேற்றுள்ள  டாக்டர் டி ஒய் சந்திரசூடுக்கு பிரதமர் வாழ்த்து தெரிவித்துள்ளார்

இந்தியாவின் தலைமை நீதிபதியாக பதவியேற்றுள்ள டாக்டர் டி ஒய் சந்திரசூடுக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் ட்விட்டர் செய்தியில் கூறியிருப்பதாவது; “இந்தியாவின் தலைமை நீதிபதியாக பதவியேற்றுள்ள டாக்டர் டி ஒய் சந்திரசூடுக்கு வாழ்த்துக்கள். வரவிருக்கும் பதவிக்காலம் அவருக்கு இனிதாக அமைய வாழ்த்துகிறேன்.”
2015க்குப் பிந்தைய வளர்ச்சியை ஏற்றுக் கொள்வது குறித்த ஐக்கிய நாடுகள் அவையின் மாநாட்டில், நியூயார்க் நகரில் உரையாற்றி, இருதரப்பு கூட்டங்களில் பங்கேற்கிறார் பாரதப் பிரதமர்.

25 செப்டம்பர் 2015 அன்று, பிரதமர் திரு.நரேந்திர மோடி அவர்கள், 2015க்குப் பிந்தைய வளர்ச்சியை ஏற்றுக் கொள்வது தொடர்பான ஐக்கிய நாடுகள் அவை மாநாட்டில் உரையாற்றுகிறார். பிரதமர், ஐக்கிய நாடுகள் அவயையில் பொதுச் செயலர் திரு.பான் கி மூன் அவர்களை சந்திக்கிறார். உலக வங்கியின் தலைவர் திரு.ஜிம் யாங் கிம் அவர்களையும் சந்திக்கிறார் பிரதமர். இதையடுத்து, ஜோர்டான் நாட்டின் மன்னர், பூட்டான் நாட்டின் பிரதமர், இலங்கை அதிபர், ஸ்வீடன் நாட்டின் பிரதமர், எகிப்தின் அதிபர், செயின்ட் லூசியாவின் பிரதமர், மற்றும் சைப்ரஸ் நாட்டின் அதிபர் ஆகியோரையும் சந்தித்து, இருதரப்பு பேச்சுவார்த்தை நிகழ்த்த உள்ளார் பாரதப் பிரதமர். •••••••
இந்திய விமான நிலைய மையத்தின் விசாகப்பட்டினம் நிலத்தை, விசாகப்பட்டினம் துறைமுகக் கழகத்தின் நிலத்தோடு பரிமாறி, அந்த இடத்தில் ஒரு பல்முனைய தளவாட மையத்தை, கண்டெய்னர் கார்ப்பரேஷன் நிறுவனத்தால் கட்டுவதற்கான ஒப்புதல்.

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, விமான நிலைய ஆணையத்துக்கு சொந்தமாக விசாகபட்டினத்தில் உள்ள 11.45 ஏக்கர் நிலத்தை, அதற்கு சமமான அளவில், விசாகப்பட்டினம் துறைமுக கழகத்தின் நிலத்துக்கு பதிலாக பரிமாற்றம் செய்து அந்த நிலத்தில், பல்முனைய தளவாட மையத்தை கண்டெய்னர் கார்ப்பரேஷன் நிறுவனம் உருவாக்க, ஒப்புதல் அளித்தது. இந்த நில பரிமாற்றம், விமான நிலைய ஆணையத்துக்கும், விசாகப்பட்டின துறைமுகப் பொறுப்புக் கழகத்துக்கும் பயனுள்ளதாக அமையும். தற்போது விசாகப்பட்டின துறைமுகப் பொறுப்புக் கழகம் வழங்கும் நிலம், ஏற்கனவே விமான நிலைய ஆணையத்தின் நிலத்தை ஒட்டியே அமைந்துள்ளதால், விசாகப்பட்டினம் விமான நிலைய விரிவாக்கத்துக்கு இந்த நிலம் பயன்படும். கண்டெய்னர் கார்ப்பரேஷன் நிறுவனத்தால் அமைக்கப்பட உள்ள பல்முனைய தளவாட மையம், ஆந்திராவில், சரக்கு கையாளும் திறனை அதிகரித்து, சாலை மற்றும் ரயில் இணைப்புகளை மேம்படுத்தி, அம்மாநிலத்தின் பொருளாதாரத்தையும், வர்த்தகத்தையும் மேம்படுத்த உதவும். பின்னணி : மத்திய ரயில்வே அமைச்சகத்தின் கீழ் செயல்படும் கண்டெய்னர் கார்ப்பரேஷன் நிறுவனம் ஒரு பொதுத்துறை நிறுவனமாகும். மத்திய கப்பல் போக்குவரத்து அமைச்சகத்தின் கீழ் இயங்கும், விசாகப்பட்டின துறைமுகப் பொறுப்புள் கழகத்துக்கு சொந்தமான 98 ஏக்கர் நிலத்தை, கன்டெய்னர் கார்ப்பரேஷன் நிறுவனம் குத்தகைக்கு எடுத்து, பல்முனைய தளவாட மையத்தை உருவாக்க உள்ளது. கண்டெய்னர் கார்ப்பரேஷன் நிறுவனத்துக்கு வழங்கப்பட உள்ள 98 ஏக்கர் நிலத்தில், விமான நிலைய ஆணையம் மற்றும் விசாகப்பட்டினம் துறைமுகக் கழகம் இடைய பரிமாறப்பட உள்ள 11.45 ஏக்கர் நிலமும் அடங்கும்.